ΚΟΙΝΟ ΠΕΠΡΩΜΕΝΟ
ΕΠΕΙΣΟΔΙΟ 4
Αποκλείεται να έπιασε το ξόρκι.
Πώς το ξέρεις;
-Λες ότι έφαγα πάλι χυλόπιτα; -Όχι.
Αρέσεις όντως στον Τζε-γκιεόνγκ.
Κι εμένα
μου αρέσεις.
Tου αρέσω;
Του κου Κουόν;
Πώς το ξέρεις; Σου το είπε;
Επέλεξες να μην ακούσεις τι είπα μετά;
Τι;
Αυτό είναι αδύνατο.
Αυτό το αδύνατο έγινε.
Δυστυχώς,
αυτός που ήπιε το ερωτικό φίλτρο που έφτιαξες
αναμιγνύοντας διάφορα
ήμουν εγώ.
Γιατί το ήπιες εσύ;
Το έβαλα σίγουρα στη θέση του κου Κουόν.
Έλεγξα τις κάμερες.
Δες και μόνη σου.
ΑΙΘΟΥΣΑ ΣΥΣΚΕΨΕΩΝ
Αποκλείεται.
Γιατί το ήπιες;
Αριστερόχειρας είσαι. Δεν καταλαβαίνεις;
Είσαι αριστερόχειρας;
Όχι, αν και έχω ωραίο αριστερό.
Γιατί, λοιπόν, ήπιες με το αριστερό;
Λόγω θέματος στο αριστερό ημισφαίριο πονάει το δεξί μου χέρι.
Έτσι άρχισα να χρησιμοποιώ το αριστερό.
Αυτό συνέβη και τότε.
Άθελά μου άπλωσα το αριστερό και ήπια εκείνο το νερό.
Γιατί εκείνο το νερό απ' όλα;
Έκανα τόσο κόπο να το φτιάξω.
Και είναι μόνο για μία φορά.
Έπρεπε να του δώσεις το φίλτρο με σιγουριά και διακριτικότητα.
Έγινα θυσία στο κακό σου σχέδιο.
Κάνε κάτι.
Γιατί;
Τραυματισμός ανθρώπου.
Άρθρο 257, παράγραφος ένα, επίθεση. Αυτό το έγκλημα διέπραξες.
Θα νομίζουν ότι σε πυροβόλησα.
Με πυροβόλησες… με ερωτική σφαίρα.
Όταν πυροβολούμαι, έχω ταχυκαρδία.
Μα δεν θέλω να έχω ταχυκαρδία όταν σε βλέπω.
Αλλά
έχω.
-Τότε, μην έχεις. -Δεν μπορώ να το ελέγξω.
-Με έπιασε το ξόρκι. -Δεν τα πιστεύεις, είπες.
Σου ζήτησα να πάμε ταξίδι αφού έφυγα από το μίτινγκ.
Γιατί το έκανα αυτό ξαφνικά;
Όταν είπες ότι δεν θα κοιμόσουν στο αμάξι,
αλλά μετά έπεσες σε βαθύ ύπνο,
σου κατέβασα το σκιάδιο.
Γιατί έγινα τόσο ευγενικός ξαφνικά;
Όταν γύρισες με το λευκό φόρεμα για το ξόρκι ίασης,
σε βρήκα όμορφη.
Επιπλέον, όταν πήγες στον Τζε-γκιεόνγκ,
ζήλεψα.
Δεν θα το έκανα ποτέ αν δεν με είχε πιάσει το ξόρκι,
έτσι δεν είναι;
Μην κάνεις έτσι.
Καρδιοχτυπώ.
Να πάρει.
Δεν έχω χρόνο να τσιμπηθώ μαζί σου.
Υποτίθεται πως πονάω και δεν δίνω στόχο
λόγω ενός προσωπικού θέματος.
Λύσε το ξόρκι τώρα, λοιπόν.
Πώς να το κάνω αυτό;
Στ' αλήθεια με θεωρείς μάγισσα;
Βρες έναν τρόπο με κάθε μέσο.
Γιατί εγώ, που ήπια το φίλτρο, ίσως ζηλέψω
και μπω ανάμεσα σ' εσένα και τον Τζε-γκιεόνγκ.
Θεέ μου, τι να κάνω;
Πάει να με τρελάνει.
Τι να κάνω;
Σωστά.
Κι εσύ; Αισθάνεσαι καλύτερα;
Δεν ξέρω.
Σκέψου το.
Έκανα μόνο δύο ξόρκια.
Το ερωτικό ξόρκι έπιασε, όμως το ξόρκι ίασης όχι.
-Βγάζει νόημα; -Σκέψου λογικά.
Έκανες το ερωτικό ξόρκι πρώτα. Μετά, το ξόρκι ίασης.
Αυτή ήταν η σειρά.
Εντάξει. Τότε το ξανασυζητάμε όταν θεραπευτείς.
Απόδειξε ότι έπιασε το ξόρκι ίασης,
και θα πιστέψω ότι έπιασε και το ερωτικό ξόρκι.
Αποφεύγεις την ευθύνη;
Καλά.
Αν αυτό θέλεις.
Ναι.
Τι είναι τώρα;
Κοίτα.
Δεν κουνιούνται τα πόδια μου.
Επειδή μου λείπεις.
Πώς το εξηγείς αυτό;
Πω πω.
Μη φεύγεις.
Φύγε.
Πάμε, Τζανγκ Σιν-γιου.
Θεέ μου.
Έπρεπε να το καταλάβω όταν αυτοαποκαλέστηκε κουτάβι.
Είναι όντως κοπρίτης.
Λέει ανοησίες.
ΖΩΗ
Τι θα κάνω
με αυτήν τη φαγούρα;
Αρέσεις όντως στον Τζε-γκιεόνγκ.
Φταίει που του αρέσω;
Ήθελα να συναντηθούμε
επειδή έχω μια απορία.
Γιατί σου αρέσω;
Όταν δούλευα στο Γραφείο Περιφέρειας,
μια φορά πήγα να επιθεωρήσω ένα καταφύγιο σκύλων.
Είχε γίνει καταγγελία για τους σκύλους που γάβγιζαν.
Σε είδα εκεί.
Ο υπεύθυνος μού είπε
ότι πήγαινες εθελοντικά για πολύ καιρό.
Σε ξεγέλασε η προκατάληψη
πως οι φιλόζωοι είναι πάντα καλοί άνθρωποι.
Αλλά ξέρεις κάτι;
Τα ζώα εγκαταλείπονται και από φιλόζωους.
Συχνά εύχομαι…
να μην είχα οικογένεια.
Είμαι καλός με τα σκυλιά,
αλλά ψυχρός με την οικογένειά μου.
Μπορεί να δείχνω καλά απέξω,
μα μέσα μου δεν είμαι.
Αν δεν ήμουν τέτοιος άνθρωπος,
όταν μου έκανες ερωτική εξομολόγηση,
θα είχα χαρεί.
Μα δεν χάρηκα, γιατί έτσι είμαι.
Βρες κάποιον καλύτερο από μένα, λοιπόν.
Βρες κάποιον καλύτερο.
Νόμιζα πως ήσουν τέλειος.
Μα είσαι μοναχικός άνθρωπος.
Τζι-ντονγκ.
Σου φαίνομαι μοναχικός;
Ναι.
Φαίνεσαι πολύ μοναχικός με μια αύρα μελαγχολίας.
Συμβαίνει αυτό όταν έχεις καιρό να κάνεις σχέση.
Έπρεπε να βγεις με τη Χονγκ-τζο.
Ήταν γλυκιά. Έχασες κελεπούρι.
ΠΑΤΕΡΑΣ
Έχουμε ημερομηνία για το Όντζεονγκ-ντονγκ;
-Όχι ακόμη. -Κάν' το γρήγορα.
ΔΗΜΟΣ ΟΝΤΖΟΥ
ΠΑΤΕΡΑΣ: ΘΑ ΕΡΘΩ ΣΤΟ ΔΗΜΑΡΧΕΙΟ ΑΝ ΔΕΝ ΑΠΑΝΤΗΣΕΙΣ
ΔΙΚΗΓΟΡΟΣ ΤΖΑΝΓΚ ΣΙΝ-ΓΙΟΥ
Ήξερα ότι θα σε ερωτευόμουν τελικά
Τη μέρα που πρωτογνωριστήκαμε
Ποια;
Γιατί κανείς δεν έχει τρόπους;
Λες ότι δεν έχω τρόπους;
Το είπα επειδή
δεν χτυπάς.
Γιατί δεν χτυπάς προτού μπεις;
Να χτυπάς προτού μπεις, σε παρακαλώ.
Δεν θέλω.
Χθες πήρα κουπόνια ως αντάλλαγμα που σου είπα πού πήγε ο κος Κουόν.
Θα χρησιμοποιήσω το ένα.
Κουπόνι για να μη χτυπάω.
Θες να το χαραμίσεις σε αυτό;
Εγώ αποφασίζω το πότε.
Θα σκεφτώ καλά πότε θα χρησιμοποιήσω τα άλλα δύο.
Η ημερομηνία για το Όντζεονγκ-ντονγκ…
Πότε μπορείς;
Όποτε να 'ναι.
Πώς είναι
ο κύριος Κουόν;
Έδειχνε χαρούμενος σήμερα;
Όχι.
Έκανε μια παράξενη ερώτηση για το αν δείχνει μοναχικός.
Του είπα να βγει με τη Χονγκ-τζο…
Κοίτα τη δουλειά σου! Και; Είπε ότι θα το κάνει;
Δεν νομίζω να βγει μαζί της.
Συνέχισε να δείχνει μοναχικός.
Άρα δεν έγινε τίποτα.
Πού πας;
Να εξομολογηθώ κάτι.
Η Σου-τζεόνγκ και η Σε-μπαϊεόλ διαχειρίζονται το δάσος μαζί.
Ναι.
Η δουλειά καλύπτει μεγάλη περιοχή και αφορά μεγάλο μέρος του προϋπολογισμού.
Εσύ, Χονγκ-τζο;
Θα αλλάξω τις ταμπέλες στο όρος Όντζου αυτές τις μέρες.
Την άλλη βδομάδα, έχω τις παιδικές χαρές
και το φεστιβάλ πυροτεχνημάτων. Και…
Πολλά κάνεις μόνη σου.
Όσο έλειπα,
σου έκανε μπούλινγκ ο κύριος Γκονγκ;
Όχι.
Δεν ρώτησα εσένα, κύριε Γκονγκ.
Τη Χονγκ-τζο ρώτησα.
Όχι, δεν έγινε τίποτα.
Θα συμμετέχω στην ομάδα υπό τις διαταγές του δημάρχου.
Κύριε Γκονγκ, προσοχή στην κατανομή δουλειάς.
Και η τελευταία ανακοίνωση.
Δεν υπάρχουν παρίες στο τμήμα μου.
Να αγαπάτε και να βοηθάτε ο ένας τον άλλο.
Τίποτα άλλο.
Ευχαριστούμε.
Τζανγκ Σιν-γιου, δικηγόρος.
Αυτά είναι για σας.
Γιατί τα έφερες;
Για να εξομολογηθώ κάτι.
Εγώ κατέστρεψα τις κρεμαστές γλάστρες που στήσατε.
-Εσύ το έκανες; -Ναι.
Ήταν ένα ακούσιο τροχαίο,
αλλά σας έβαλα να δουλέψετε διπλά.
Ζητώ συγγνώμη.
Δεν χρειαζόταν να πάρεις όλα αυτά.
Ευχαριστούμε.
Μου φάνηκε πως η Χονγκ-τζο δεχόταν μπούλινγκ στην ομάδα.
Ανησυχούσα
μήπως δεχόταν κι άλλο μπούλινγκ εξαιτίας του λάθους μου.
Ήταν εντελώς δικό μου το φταίξιμο.
Δεν έφταιγε η Χονγκ-τζο.
Να γίνει σαφές.
Καταλαβαίνω.
Χονγκ-τζο, μπορείς να φύγεις τώρα.
Οι υπόλοιποι, μείνετε.
Εντάξει.
Τι συμβαίνει;
Γιατί το είπες; Είμαι σε πιο δύσκολη θέση τώρα.
Κι εγώ το ίδιο.
Μισώ τα αναλώσιμα,
αλλά αγόρασα πολλούς καφέδες και μπισκότα σε σχήμα καρδιάς.
Δεν γλείφω ποτέ κανέναν, αλλά έκανα μια μικρή υπόκλιση.
Γιατί εξευτελίστηκα έτσι;
Εξαιτίας σου.
Νομίζεις ότι το θέλω;
Δεν μπορώ να συγκρατηθώ εξαιτίας του ξορκιού.
Στάσου. Γιατί μιλάς έτσι ειλικρινά ξαφνικά;
Για να έρθω κοντά σου. Νιώθω ότι ήδη ήρθα.
Σύνελθε, Σιν-γιου.
Είσαι το αγόρι της Γιουν Να-γεόν.
-Χωρίσαμε. -Τι;
Γι' αυτό είναι οδυνηρό. Όπως είπα,
υποτίθεται πως πονούσα και δεν έδινα στόχο.
Στο συναισθηματικό κέντρο στο κεφάλι μου,
θα έπρεπε να κυριαρχεί η λύπη.
Αλλά διασκεδάζει ανέμελα η χαρά. Γιατί; Εξαιτίας σου.
-Αυτό είναι τρελό. -Εγώ πάω να τρελαθώ.
Είναι έκρηξη νορεπινεφρίνης, σεροτονίνης και ντοπαμίνης.
Εκκρίνονται εξαιτίας σου.
Δεν είσαι ο μόνος.
Ίσως το ήπιε κι ο κος Γκονγκ.
Θα του αρέσω κι αυτουνού.
Μάλλον ήπιε λίγο.
Ήπια ένα ποτήρι. Μοιραία δόση αν ήταν φαρμάκι.
Γι' αυτό είναι μοιραία η αγάπη σου;
-Άσε την πλάκα. -Κάνω πλάκα, λες;
Τι να κάνω;
Μην κατηγορείς τον εαυτό σου. Πληγώνομαι.
Άσε το χέρι μου.
Δεν ήθελα να πιάσω το χέρι σου.
Όχι.
Το έκανα επίτηδες για να σου πιάσω το χέρι.
Βλέπεις; Μισώ τον εαυτό μου. Τι θα κάνεις;
Λύσε το ξόρκι. Σε παρακαλώ.
Έχω μια καλή ιδέα.
Πιες πολύ νερό.
Όταν ουρήσεις το ερωτικό φίλτρο,
θα σου περάσει.
Δεν το σκέφτηκα αυτό. Είσαι ιδιοφυΐα;
Θα προσπαθήσω.
Εντάξει. Προσπάθησε τότε.
Εγώ φεύγω.
Πιες μαζί μου.
Θα πιεις κάτι μαζί μου;
Ήθελες να πας σε τεϊοποτείο μαζί μου.
Σύνελθε, Σιν-γιου.
Ο Σιν-γιου
είναι άρρωστος.
Είμαι σίγουρος ότι δεν το εννοούσε όταν είπε ότι ήθελε να χωρίσετε.
Είχα ένα προαίσθημα.
Έχω ακούσει τη φήμη
για την κληρονομική νόσο.
Ο Σιν-γιου είπε
ότι είμαι ο πιο εγωιστής άνθρωπος του κόσμου.
Δίκιο θα έχει.
Θα σου ζητήσω μια χάρη χωρίς ντροπή.
Θέλω
να μείνεις στο πλευρό του Σιν-γιου.
Πρέπει να το παραδώσω αύριο. Συγγνώμη.
Δεν πειράζει. Θα ελέγξω τα τυπογραφικά λάθη.
Πήγαινε γρήγορα.
Ευχαριστώ για την κατανόηση.
-Θα τα κουβαλήσω. -Θα το κάνω εγώ.
Πήγαινε. Μη χάσεις τη γέννηση του μωρού σου.
-Σ' ευχαριστώ. -Δεν κάνει τίποτα.
Τι κάνεις;
Σε βοηθάω στο κουβάλημα.
Πού; Στο λόμπι; Στον Τομέα Πρασίνου;
-Δώσ' το μου. -Θα σου τα κουβαλήσω εγώ.
Θεέ μου.
Θα βοηθήσω.
Το έκανες για να μου τη σπάσεις;
Ναι, νομίζω ότι το έκανα για να είμαι μαζί σου.
Δεν χρειάζεται να βοηθήσεις.
Τι θα πουν οι άλλοι όταν μας δουν;
Ότι είμαι ένας ευγενικός, καλός και συνετός δικηγόρος.
Μα δεν το θέλω αυτό. Μόνο για σένα θέλω να είμαι έτσι.
Πόσο ήπιες;
Δεν νομίζω ότι ούρησες το φίλτρο.
Ήπια πέντε καφέδες και πέντε λίτρα νερό.
Αφού πήγα τουαλέτα 32 φορές, έβγαλα ένα συμπέρασμα.
Μου έχουν γίνει μάγια,
τα οποία δεν θα λυθούν ουρώντας.
Επίσης, νομίζω ότι έπιασε και το ξόρκι ίασης.
Κοίτα. Το χέρι μου είναι μια χαρά.
Χειροτέρεψε η ασθένεια.
Πήγε στο κεφάλι σου.
Ανησυχώ. Πήγαινε σε νοσοκομείο.
Πράγματι, πήγαινα
στο νοσοκομείο.
Πριν από αυτό,
θα πάω στο μπάνιο πρώτα.
Λυπάμαι που δεν βοήθησα.
Τι είναι;
Δεν κουνιούνται τα πόδια μου
ούτε τώρα που με καλεί η φύση.
Θέλω να σε βλέπω.
Τι έχουν τα μάτια σου;
Τι έχουν;
Βγάζουν καρδούλες;
Κυρία!
Επέστρεψες.
Μου λείψατε τόσο πολύ.
Ένιωθα τόσο μόνη επειδή λείπατε.
Άρα, θα πουλήσετε το σπίτι;
Όχι.
Θα το νοικιάσω.
Μην ανησυχείς.
Εφόσον μένεις στον δεύτερο όροφο,
τους είπα ξεκάθαρα ότι θέλω έναν αξιόπιστο ενοικιαστή.
Στενοχωριέσαι;
Ελπίζω να βρεις αγόρι σύντομα.
Δεν υπάρχει κανείς καλός στον δήμο;
Υπάρχει.
Αλλά δεν καταλαβαίνω τι σκέφτεται το καλό παιδί.
Και το όχι και τόσο καλό παιδί με κυνηγάει απροκάλυπτα.
Ως γυναίκα,
καλύτερα να είσαι με κάποιον που του αρέσεις.
Κι εμένα μου αρέσεις.
Μην κάνεις έτσι.
Καρδιοχτυπώ.
Δεν κουνιούνται τα πόδια μου.
Επειδή μου λείπεις.
Βγάζουν καρδούλες;
Με ανατριχιάζει.
Δεν κουράστηκες;
Η ορεινή μανόλια λέγεται και μανόλια του Ζίμπολντ.
Κάνει πολύ αρωματικό τσάι.
Ξέρεις τις ονομασίες όλων των φυτών εδώ;
Για να δούμε.
Κρανιά η φαρμακευτική, βελανιδιά,
κρανιά κούσα, κρεπ μυρτιά, και οξιά.
Κύριε.
Δεν είναι οξιά αυτό.
Είναι meliosma.
Κατάλαβα.
Οξιά ή meliosma.
Μοιάζουν.
Γιατί είναι τόσο ψείρας;
Κύριε.
Αυτό ψάχνεις;
Δικό σου δεν είναι;
Ναι. Πού ήταν;
Εκεί πέρα.
Πάντα αφήνεις κάτι πίσω.
Μήπως κατά τύχη
ήπιε κι αυτός το ερωτικό φίλτρο;
Βασικά,
μοιάζεις πολύ με τη γυναίκα μου.
Ξεκινήσαμε έναν ανθόκηπο επειδή της άρεσαν τα λουλούδια.
Αλλά πέθανε.
Θεέ μου.
Θα σε έφερα σε δύσκολη θέση.
Δεν πειράζει.
Ξέρω πολύ καλά πόσο πονάει όταν σου λείπει κάποιος τόσο πολύ,
μα δεν έχεις κανέναν να του μιλήσεις για εκείνον.
Όσο πιο θλιβερή είναι η ιστορία, τόσο πιο ελαφριά γίνεται όταν τη λες.
Όταν θες να το συζητήσεις, έλα να μου μιλήσεις.
Θα σε ακούσω.
Και μόνο που το ακούω μου φτιάχνει τη διάθεση.
-Τρώγε. -Εντάξει.
-Καλή όρεξη. -Εντάξει.
ΔΗΜΟΣ ΟΝΤΖΟΥ
Ποιος είναι;
Είσαι ό,τι χειρότερο.
Δεν έφταιγε η Χονγκ-τζο που δεν πήρες προαγωγή.
Δεν θα έπαιρνες ούτως ή άλλως.
Είσαι τεμπέλης και φυγόπονος.
Αν μάζευα ό,τι σιχαίνομαι σ' έναν δημόσιο υπάλληλο,
θα έφτιαχνα εσένα, κύριε Γκονγκ.
ΑΝΑΠΤΥΞΗ ΠΡΑΣΙΝΟΥ
Γιατί δεν σχολάτε;
Δουλεύετε και εσείς και ο κύριος Γκονγκ.
Σχολάστε αν θέλετε. Μη μας δίνετε σημασία.
Να φεύγετε όταν τελειώνετε.
-Εντάξει. -Ναι.
Ευχαριστώ.
Ευχαριστούμε.
Σου το λέω επειδή η κυρία Μα είπε ότι δεν υπάρχουν παρίες εδώ.
Το παρατσούκλι της κας Μα είναι Μάγισσα.
Μη χρησιμοποιείτε τα ονόματα για να βγάζετε παρατσούκλια.
Αν η κα Μα είναι η Μάγισσα, ο κος Χα είναι ο Χαρούμενος;
Εγώ είμαι ο Γκονγκ,
άρα να γίνω Γκονγκ Γιου.
Δεν θέλω να γίνω Γκονγκ Γιου, μα μπορείτε να με λέτε έτσι.
-Τα λέμε αύριο. -Τα λέμε αύριο.
-Ευχαριστώ. -Ευχαριστώ.
Θα ήθελες ένα ποτό;
Τα λέμε αύριο.
Κάνουν λες και έκλασα.
ΠΙΣΤΩΤΙΚΟΣ ΣΥΝΕΤΑΙΡΙΣΜΟΣ ΣΙΝΜΟΚ
Γεια, Χονγκ-τζο.
Γεια σας.
Βρήκα ενοικιαστή.
Είναι αξιόπιστος.
Μέχρι και ο ιδιοκτήτης τον συμπάθησε.
Είναι πολύ ψηλός κι όμορφος.
Φαίνεται και καλό παιδί.
Αν τελικά βγεις μαζί του, να με ευχαριστήσεις.
Δεν νομίζω να συμβεί αυτό.
Αυτό είναι ανησυχητικό.
Συγγνώμη.
Κάποιος με ακολουθούσε.
Μείνε εδώ για λίγο.
Σίγουρα κάποιος με ακολουθούσε.
Δεν θα 'πρεπε.
Μην έρχεσαι από δω.
Μου έπεσε το κινητό.
Έρχεσαι μαζί μου;
Φυσικά.
Κάπου εδώ ήταν, νομίζω.
Τι συνέβη;
Σου άναψα τα φώτα.
Γιατί δεν αλλάζουμε τη σειρά;
Τη σειρά;
Ναι.
Να αρχίσουμε από περιοχές υψηλού κινδύνου.
Πολύ καλή ιδέα.
Ο γαμπρός μου δεν με απογοητεύει ποτέ.
Έγινες αληθινός δικηγόρος του δήμου.
Με λίγη κατάχρηση εξουσίας σου φώτισα τον δρόμο.
Το πρόβλημα είναι ότι δεν άναψαν μόνο οι φανοστάτες.
Άναψε και η καρδιά μου.
Λαμπυρίζει.
Να το!
Ευτυχώς η οθόνη είναι μια χαρά.
Αυτή μπορεί να είναι μια χαρά,
μα η καρδιά μου δεν είναι.
Τι κάνεις;
Δώσ' το πίσω.
Τι κοιτάς;
Γιατί είσαι έτσι;
Έπρεπε. Είχαμε σχολική παράσταση.
Αυτό το πρόσωπο είδα.
Δεν ξαναβρεθήκαμε, μα είδα αυτό το πρόσωπο.
Αφού βρεθήκαμε στο στοιχειωμένο σπίτι.
Είμαστε μαζί τώρα.
Να γιατί το όνειρο ήταν τόσο αναζωογονητικό.
Μου άρεσε λόγω αυτού του προσώπου.
Τα ρούχα ήταν από τη δυναστεία Τσοσόν.
Ήμουν πάλι ανώτερος κοινωνικά.
Εσύ φαινόσουν πολύ κατώτερης τάξης.
Δεν σε είδα ποτέ όταν ήσουν μικρή.
Αλλά εμφανίστηκες έτσι στον ύπνο μου.
-Πάρε την ευθύνη. -Για ποιο πράγμα;
Θέλω να πονάω και να μη δίνω στόχο.
Αλλά δεν μπορώ.
Θα έπρεπε να με πονάει πολύ ο χωρισμός,
αλλά νιώθω πεταλούδες εξαιτίας σου.
Ξύπνιος, σκέφτομαι τον δρόμο σου.
Όταν κοιμάμαι, συναντώ εσένα μικρή.
Εσύ ευθύνεσαι, λοιπόν.
Πάμε μαζί.
Πού; Τόσο αργά;
Χονγκ-τζο, αυτό είναι μια τρομερά
καλή ιδέα. Πού;
Να μάθουμε πώς λύνεται το ξόρκι.
Κατάλαβα.
Σωστά. Πρέπει να το λύσουμε. Φυσικά.
Μα δεν θέλω να λυθεί. Δεν είναι από κει.
Αλλά ας περπατήσουμε μαζί.
Νωρίς ήρθατε.
Είναι περασμένες εννιά.
Έπρεπε να έρθω όταν πήρα το κουτί. Συγγνώμη.
Έχω μια απορία.
Έχει όντως αποτέλεσμα το βιβλίο με τα ξόρκια;
Δεν το βλέπεις πάνω μου;
Φυσικά και έχει.
Μου φέρατε τίποτα;
Όχι. Βιαζόταν.
Θέλετε αυτό;
Αυτό.
Είσαι καλύτερή του.
Αυτός είναι αγενής.
Δεν κάνω ομαδικές προβλέψεις.
Σιν-γιου, εσύ πρώτος.
Χονγκ-τζο, εσύ μετά.
Έφτιαξε το ερωτικό φίλτρο για να κάνει το ερωτικό ξόρκι σε έναν άλλο.
Αλλά το ήπια εγώ.
Κακό αυτό.
Δεν θέλω να νιώθω πεταλούδες κοντά της, αλλά νιώθω.
Δεν το θέλω, αλλά δεν μπορώ να ελέγξω το σώμα μου.
Και ίσως ούτε το μυαλό μου.
Τέλος πάντων, είναι επείγον.
Μάθε μου πώς να λύσω το ξόρκι.
Ούτε εγώ ξέρω.
Δεν ανήκει σ' εμένα το κουτί.
Ούτε αυτή που είπες ότι της ανήκει ξέρει.
Ώστε έτσι;
Τότε, δεν γίνεται τίποτα.
Τι ανακούφιση.
Δεν θέλω καθόλου να λύσω το ξόρκι.
Εδώ δες. Τι θα κάνεις;
Δεν έχω χρόνο.
Κι αν καταλήξω
να την αγαπήσω αληθινά;
Δεν είναι στο χέρι σου.
Όλα εξαρτώνται από εκείνη.
-Τι είπε; -Δεν αλλάζει γνώμη.
Λέει πως όλα εξαρτώνται από σένα.
Πρέπει να μάθεις πώς λύνεται το ξόρκι.
Ανάκρινέ την αν χρειαστεί.
Θα της πω ότι μου το είπες.
Όχι, δεν εννοούσα αυτό.
Ωραία είναι όταν μιλάει.
Πιο ωραία όταν τρέχει.
Σύνελθε, Σιν-γιου.
Πολύ ωραίο.
Πρώτο ποτό εδώ και δύο χρόνια.
Πάρ' το μαζί σου. Θα με μαλώσουν αν το βρουν.
Την επόμενη φορά, φέρε σότζου.
Εντάξει.
Θα το φέρω σε θερμός για να μη φαίνεται.
Μην το πας στο ποτάμι αυτήν τη φορά.
Ο μπαμπάς σου δεν είναι εκεί.
Τα βλέπετε όλα αυτά;
Έσωσε δύο ζωές. Θα είναι ευλογημένος.
Μην είσαι τόσο συντετριμμένη.
Εντάξει.
Λοιπόν. Γιατί μου δώσατε το ξύλινο κουτί;
Επειδή είσαι η εκλεκτή.
Και ο Τζανγκ Σιν-γιου;
Φαίνεται απίθανο,
αλλά έγινε παράξενος αφότου ήπιε το φίλτρο.
Λέει ότι του αρέσω και ότι έχει ταχυκαρδία.
Μέχρι και την κοπέλα του χώρισε.
Με βασανίζει. Ίσως το προκάλεσε το ξόρκι.
Υπάρχει κάποιος τρόπος;
Ένας τρόπος υπάρχει μόνο.
Ποιος;
Έμαθες;
Δεν ξέρω.
Τι δεν ξέρεις; Τη μέθοδο;
Δεν θέλω να το πω.
Έμαθες πώς, αλλά δεν θες να το πεις; Γιατί;
Δεν τολμάω ούτε να το πω.
Το ήξερα.
Πώς θα λυθεί το ξόρκι.
Μ' ένα φιλί.
Ο Πρίγκιπας Bάτραχος, Η Πεντάμορφη και το Τέρας,
Χιονάτη, και Σρεκ.
Όλες οι κατάρες λύνονται μ' ένα φιλί.
Δεν είναι αυτό.
ΟΙΚΟΣ ΕΥΓΗΡΙΑΣ ΝΟΥΡΙ
Αν δεν είναι φιλί, αλλά δεν μπορείς να το πεις, ίσως…
Δεν ξέρω τι σκέφτεσαι, μα δεν είναι τέτοιο πράγμα.
Πήγαινε σπίτι και κοιμήσου.
-Πού πας; -Να πάρω το λεωφορείο.
Πώς θα φύγεις μόνη σου ενώ ήρθαμε μαζί;
Θέλω να μείνω μόνη μου.
Δεν θέλω να είμαι μαζί σου.
Νομίζεις ότι το κάνω επειδή θέλω να είμαι μαζί σου;
Ναι. Γι' αυτό το κάνω.
Έλα, σε παρακαλώ, μαζί μου.
Μη με κοιτάς με αυτά τα λαμπερά μάτια.
Μη με κοιτάς
με το ομορφότερο πρόσωπο του κόσμου.
Δεν είμαι τόσο όμορφη.
Το ξέρω. Αλλά για μένα είσαι.
Κοκκινίζεις μπροστά σε όσους σ' αρέσουν, είπες.
Δεν είναι επειδή μου αρέσεις.
Αυτό που νιώθεις τώρα είναι ακριβώς αυτό που νιώθω κι εγώ.
Μυαλό και σώμα χωρισμένα
και ο εγκέφαλός σου αποσυντονισμένος.
Σαν να τραγουδάς άρια στο Show Me The Money.
Αν έχεις συνείδηση
και αίσθημα ευθύνης,
άσε με να σε πάω σπίτι τουλάχιστον.
Θα σου ζητήσω μια χάρη.
Μην εμφανιστείς στα όνειρά μου.
Όχι.
Εμφανίσου, σε παρακαλώ.
Για να σε δω στον ύπνο μου.
Σε παρακαλώ.
Εμφανίσου. Σε παρακαλώ, μην εμφανιστείς.
Εμφανίσου. Όχι.
Σύνελθε, Σιν-γιου.
Η ΕΝΓΚ-ΤΣΟ, ΣΑΜΑΝΑ ΤΩΝ ΤΣΟΣΟΝ, ΔΙΑΜΕΛΙΣΤΗΚΕ.
Η πρώτη που έγραψε το βιβλίο ήταν η Ενγκ-τσο.
Η Ενγκ-τσο υπήρξε όντως.
ΕΝΤΟΛΕΣ
"Το ξόρκι δεν αντιστρέφεται εύκολα.
Αν το αντιστρέψεις,
θα σε βρει μια συμφορά".
Γιατί δεν μου λέει τι είναι;
Τι είναι αυτό που δεν μπορεί να πει, αλλά δεν είναι φιλί;
ΕΟΥΝ-ΓΟΥΟΛ
Τι είπες στη Χονγκ-τζο;
Δεν θυμάμαι.
Μην κάνεις τη χαζή.
Ίσα που πέρασαν μερικές ώρες.
Όταν με κυριεύουν τα πνεύματα για να μιλήσουν, συχνά δεν θυμάμαι τι λέω.
Λες ψέματα.
Υπηρέτησες ποτέ σου έναν θεό;
Όχι.
Μην ενοχλείς μια γριά γυναίκα.
Αν θες να μάθεις, ρώτα τη Χονγκ-τζο.
Μπορώ να το κάνω;
Όχι αυτήν τη στιγμή, όμως.
Εντάξει.
ΔΗΜΟΣ ΟΝΤΖΟΥ
Λυπάμαι που χτυπήσατε, αλλά δεν φταίμε
που τα σκαλιά είχαν νερά…
Γαμώτο, κουφή είσαι;
Τα σκαλιά είχαν νερά!
Έπεσα. Τι ανοησίες είναι αυτές;
Δεν ξέρω γιατί είχαν νερά τα σκαλιά, αλλά…
Παλιοσκρόφα.
Πώς τολμάς να αντιμιλάς;
Θα το εκτιμούσα αν δεν βρίζατε…
Πώς να μη βρίζω εδώ πέρα;
Τι θέση έχεις εκεί;
Πώς τολμάς να βρίζεις;
Γι' αυτό έπεσες στο πάρκο.
Ποια είσαι εσύ; Πώς σε λένε;
Πώς με λένε;
Υπεύθυνη Μα Έουν-γεόνγκ του Τομέα Πρασίνου.
Γνωστή κι ως Μάγισσα.
Τι; Μάγισσα;
Για να δούμε την ασχημόφατσά σου.
Θες να δεις τη φάτσα μου;
Τέλεια. Κι εγώ θέλω να δω τη δική σου.
Τι; Τέλεια.
-Θα έρθω να παίξουμε ξύλο. -Εγώ όχι.
Δεν παίζω ξύλο με μεθυσμένους.
Και ξέρεις κάτι;
Η κλήση ηχογραφείται.
Το έκλεισε.
Έχει πάρει τρεις φορές.
Όταν ξαναπάρει, μην του μιλήσεις.
Πέρασέ τον σ' εμένα.
Εντάξει.
Γκονγκ.
Έλα να τα πούμε.
Αν βρίζουν τους υφισταμένους σου,
πρέπει να τους προστατεύεις.
Εσύ τριγυρνάς το πρωί,
σε παίρνει ο ύπνος όλη μέρα,
κοιτάς το κινητό σου και πας σπίτι.
Είσαι σοβαρός;
Είχα κάτι να κάνω.
Πάνω από 2.000 άνθρωποι δουλεύουν στο δημαρχείο.
Όλοι τους έχουν κάτι να κάνουν.
Αντί να παραπονιέσαι που δεν πήρες προαγωγή,
αναλογίσου
και βρες τον λόγο.
Αλλιώς, θα σταλείς μακριά.
-Συγγνώμη, αλλά… -Έτσι πρέπει.
Όχι. Έχω κλήση.
Εδώ Γκονγκ Σέο-γκου.
Ναι.
Καταλαβαίνω.
Έλα μαζί μου κάπου.
Δουλεύουμε ακόμη. Άσε με.
Σταμάτα. Πού πας;
Πάλι σε εστιατόριο πας;
-Κατέθεσε μήνυση για σχόλια μίσους; -Ναι.
Επειδή κατέθεσε μήνυση ένας τρίτος,
σας κάλεσα για επαλήθευση.
Συνέλεξε πολλά αποδεικτικά στοιχεία.
Δεν θα υπάρξει θέμα.
Αυτούς που έγραψαν…
Δεν θα τους μηνύσω.
Δεν θέλω να τιμωρηθούν.
ΑΣΤΥΝΟΜΙΚΟ ΤΜΗΜΑ ΟΝΤΖΟΥ ΝΤΟΝΓΚΜΠΟΥ
Χίλιες σελίδες με σχόλια μίσους;
Δεν κοιμήθηκες
-εξαιτίας αυτού; -Ναι.
Γιατί έκανες κάτι τόσο ανώφελο;
"Ανώφελο";
Είπαν ότι σε απάτησε
επειδή είσαι άσχημη.
Και ότι έμεινες έγκυος και τον ανάγκασες να σε παντρευτεί.
Βλέπω τέτοια καθημερινά.
-Πώς να μην κάνω τίποτα; -Άφησέ τους.
Γιατί νοιάζεσαι για μένα;
Σου είμαι ξένος;
Ναι.
Όπως και ο επί 20 χρόνια άντρας μου.
Δεν είσαι τίποτα.
Είμαι συνάδελφός σου εδώ και 21 χρόνια.
Ακόμη τίποτα;
Ναι.
Εδώ Λι Χονγκ-τζο της Ομάδας Συντήρησης Πάρκων.
Τώρα;
Εντάξει.
Τι έγινε; Ο ίδιος είναι;
Όχι, άλλος.
Είπε ότι τα άνθη
στο πάρκο μαράθηκαν και να πάω να τα δω.
Αλλιώς θα καταγγείλει
σπατάλη στην Εθνική Δημόσια Υπηρεσία.
Υπάρχουν μέρες που έχεις έναν σωρό παράπονα.
Είναι σαν να κερδίζεις το λαχείο.
Τρομακτικό.
Δεν είναι μαραμένα.
Είναι πολύ φρέσκα.
Αυτό;
Τώρα αρχίζει να ανθίζει.
Δεν είναι αυτό.
Εσύ είσαι αυτός που παραπονέθηκε;
Κοίτα.
Το λουλούδι εδώ μαράθηκε
επειδή δεν μπορούσε να σε δει.
Σιγά που μαράθηκε.
Πιο κουλ δείχνει.
Με βρίσκεις κουλ δηλαδή;
Τι ανακούφιση.
Έβαλα τα δυνατά μου να γίνω ωραίος.
Συνήθως, κάνω ντουζ δέκα λεπτά.
Σήμερα μου πήρε πάνω από 20.
Έκανα πάνω από μισή ώρα να διαλέξω ρούχα.
Μέχρι και κολόνια έβαλα.
Δεν ήξερα ποια θα σου άρεσε,
οπότε ξυλώδης αριστερά
και κολόνια εσπεριδοειδών δεξιά.
Ποια πλευρά σού αρέσει;
Είχα ένα σωρό κλήσεις.
Γιατί το τραβάς τόσο;
Ούτε εγώ θέλω να το κάνω.
Μόλις χώρισα με την κοπέλα μου που ήμασταν δύο χρόνια μαζί.
Είναι λάθος να σε αγαπήσω.
Σαν να 'μαι ο μόνος με χαβανέζικο πουκάμισο σε κηδεία.
Πες μου τι είπε η Έουν-γουόλ.
Πώς να λύσω το ξόρκι;
Δεν μου είπε πώς λύνεται το ξόρκι.
Τι σου είπε;
Δεν σου λέω.
-Φεύγω. Έχω δουλειά. -Κι εγώ.
Βλέπεις το αρχείο στα χέρια μου;
Θέλουν συμβουλές για την πληρωμή της επιτροπής.
Σε ποιον νόμο να βασιστούμε για να πληρώσουμε την επιτροπή.
Έχουν ποικίλες γνώμες.
Δεν ξέρω τον μισθό ενός δημοσίου υπαλλήλου.
Πρέπει να μάθω τα πάντα.
Μα δεν μελετάω.
Γιατί;
Εξαιτίας σου.
Επειδή θέλω να μελετήσω εσένα.
-Θα σε αναφέρω στην Ομάδα Ελέγχου. -Θα πω την αλήθεια.
Σου άρεσε ο Τζε-γκιεόνγκ και του έκανες ερωτικό ξόρκι.
Μα έτυχε να κάθομαι δίπλα του, και επωμίστηκα το βάρος.
Δεν χτυπάμε ούτε με λουλούδια.
Κι εσύ με χτύπησες με ξόρκι.
Είμαι θύμα.
Θες να σε χτυπήσω στ' αλήθεια;
Έχει πολλά φρέσκα και όμορφα λουλούδια εδώ.
Αλήθεια;
Μη με ακολουθήσεις.
Πού πας;
Χτύπα με και από την άλλη.
Πού πας;
Μαγείρεψα κίτρινο μυλοκόπι. Δεν το θες;
Φταίει
η Να-γεόν;
Συνέβη τίποτα μεταξύ σας;
Δεν έχει σχέση αυτό.
Πες μου.
Τι συνέβη;
Απλώς
θέλω να μάθω κάτι, αλλά δεν μου λέει.
Αν δεν σου λέει,
παίξτε παντομίμα.
Βλέπεις τηλεόραση;
Παντομίμα.
"Δεν αντέχω να ζω με τον πατέρα σου";
ΕΣ.
Είναι σωστό;
Είδες;
Καταλαβαίνεις χωρίς να μιλάς.
Ζήτα της στοιχεία.
Πλάκα κάνεις;
Μιλάει πολύ σοβαρά.
Δεν παίρνεις χαμπάρι.
"Μετακόμισα στον κάτω όροφο.
Χάρηκα για τη γνωριμία.
Θέλω να φυτέψω φυτά.
Πες μου αν σ' αρέσει κάποιο συγκεκριμένο".
Είναι καλός άνθρωπος.
Και το φαΐ είναι καλό.
ΓΚΡΟΥΤ
-Τι είναι πάλι; -Τι άλλο;
Μου έλειψες τόσο που σε πήρα…
-Μπες στο θέμα. -Παντομίμα.
Τι;
Δεν ήθελες να το πεις.
Πες το μου με χειρονομίες.
Δώσε ένα στοιχείο.
Δεν είπε πολλά.
Εγώ θα το αποφασίσω αυτό.
Αν δεν δώσεις στοιχείο,
μπορεί να έρθω στο σπίτι σου αυτήν τη στιγμή.
Καλά. Θα σου δώσω ένα στοιχείο.
Εσύ κι εγώ
δεν κάνουμε μαζί. Είναι Χ.
-Τα δάχτυλα είναι από τον E.T.; -Λάθος.
Εσύ κι εγώ, οι δυο μας.
Προσευχόμαστε κι ευχαριστούμε.
Λάθος.
Τρίτη και τελευταία ευκαιρία.
Τότε τέρμα η παντομίμα. Δώσε μου τα αρχικά.
Καλά. Αλλά αν κάνεις λάθος πάλι, μη με ξαναενοχλήσεις.
Δεν πρόκειται. Θέλω να πω, το 'χω.
Το 'χω.
ΤΠΣΕΑΑΤ
Τι κάνετε;
Μου ζήτησε να τον βοηθήσω
να λύσει έναν γρίφο.
ΤΠΣΕΑΑΤ
Δεν παραείναι δύσκολο;
Πώς θα το λύσεις;
Ποιο είναι το έπαθλο
αν το λύσεις;
Λύνεται μια κατάρα;
Τι;
Μάντεψε τώρα.
Είμαι καλή σε κάτι τέτοια.
Το παιδί σκαρφαλώνει,
έλα αν ακούς;
Αν ακούς τρένα.
Αν ακούς τραγούδια.
Ένας αρουραίος αλλάζει τρίχωμα.
Τι να είναι;
Θα φέρω λουλούδια.
Ξέρω καλά έναν ανθοπώλη.
Ευχαριστώ για το φαΐ.
Δεν έχει μείνει κάτι να πούμε.
Σου έδωσα την προκαταβολή.
Ήταν το τελευταίο μου δώρο για σένα.
Όχι.
Δεν μπορώ άλλο.
Θα αλλάξω αριθμό.
Να πάρει.
Χονγκ-τζο;
Γεια.
Είμαι η Χονγκ-τζο, μένω στον δεύτερο.
Συγχαρητήρια που μετακόμισες στον πρώτο.
Αυτό είναι που λένε πεπρωμένο;
Ναι!
ΘΑ ΦΕΡΩ ΛΟΥΛΟΥΔΙΑ. ΕΥΧΑΡΙΣΤΩ ΓΙΑ ΤΟ ΦΑΪ.
ΤΠΣΕΑΑΤ
Δεν είναι ιαπωνικά αυτά.
Ξέρεις ιαπωνικά;
Σίγουρα.
Δώσε μου άλλες τρεις μέρες.
Δεν θα το λύσεις ούτε σε 30.
Αυτό.
Το άφησε η φίλη της κοπέλας σας.
Λυπάμαι.
Δεν μπορώ να της το δώσω τώρα.
Κατάλαβα.
Τι εννοείς; Γιατί δεν μπορείς;
Χωρίσαμε.
Σου την έπεφτε συνέχεια. Σε χώρισε λόγω αρρώστιας;
Την είχα για καλύτερη.
Δεν της το είπα.
Τρελός είσαι;
Στα δύσκολα, έχεις ανάγκη έναν άνθρωπο δίπλα σου.
Θα της γινόμουν βάρος.
Σοβαρά το παίζεις άνετος τώρα;
Αυτό δεν είναι άνεση.
Ψευτοπαλικαριά είναι.
Τι σε φέρνει εδώ πρωινιάτικα;
Ήρθες στον ύπνο μου.
Είναι μεγάλη αγένεια να εμφανίζεσαι στα όνειρά μου κάθε μέρα.
Στα δικά μου εμφανίζεται ο Σαλαμέ.
Να του στείλω "Είσαι αγενής";
Μην κάνεις πλάκα.
Μιλάω πολύ σοβαρά.
Προέκυψε κάτι προσωπικό.
Πρέπει να λύσω το ξόρκι.
Αν δεν το λύσω,
ίσως γίνω κόπανος και κάνω σχέση με άλλες
ενώ νοιάζομαι για σένα.
Αν λύσεις τον γρίφο, δεν θα θες να έρχεσαι.
Πες μου την απάντηση.
Είπες ότι θα το έλυνες μόνος σου.
Επίσης υποσχέθηκες να μη με ενοχλήσεις.
Μην αθετείς τον λόγο σου τώρα.
Πού πας;
-Σ' ένα ραντεβού. -Με τον Τζε-γκιεόνγκ;
Δεν χρειάζεται να βγω ραντεβού μαζί του πλέον.
Γιατί;
Τι εννοείς;
Πες μου τι εννοείς με αυτό.
Το ξόρκι…
-Γεια σας. -Πώς είστε;
Η κάρτα δεν πέρασε.
Γιατί δεν πέρασε; Είναι πολύ καλή κάρτα.
Η κάρτα δεν αναγνωρίζεται.
-Πάμε γρήγορα. -Χονγκ-τζο.
Χτύπα την και κάτσε.
Πρέπει να φύγουμε.
Χονγκ-τζο.
Ξεκινάμε;
Συγγνώμη.
Με ακολούθησες;
Όχι.
Ναι. Βασικά, σε ακολούθησα.
Μ' έβαλες και να πληρώσω.
Μη με παρεξηγείς.
Έχω μαύρη κάρτα.
Είδες το ποτάμι;
Ήταν πολύ όμορφο.
Κάνε ησυχία.
Πού πηγαίνουμε τώρα;
Σου είπα να κάνεις ησυχία.
Τι τρέχει;
Εξαιτίας του εισιτηρίου;
Με ποιον έχεις ραντεβού;
Με τους γλάρους;
Σταμάτα να με ακολουθείς.
Δεν είμαι καλύτερος από τους γλάρους;
Εμείς μιλάμε τουλάχιστον.
Η Να-γεόν ξέρει ότι το κάνεις αυτό;
Τι;
Ήρθες ως εδώ για να πιεις;
Όλο αυτόν τον καιρό
δεν τίμησα ποτέ σωστά τη μνήμη σου, μπαμπά;
Πάντα πήγαινα στο ποτάμι
επειδή δεν ήξερα ότι ήσουν εδώ.
Μα η κυρία είπε ότι είσαι εδώ.
Είσαι στ' αλήθεια εδώ;
Θα κρυώνεις.
Μπαμπά.
Βρήκα…
την απάντηση.
Τα πεπρωμένα σας…
είναι αδιάρρηκτα.
Αποδεχτείτε το.
ΤΠΣΕΑΑΤ
ΚΟΙΝΟ ΠΕΠΡΩΜΕΝΟ
Τα αδιάρρηκτα πεπρωμένα συνήθως σημαίνουν αγάπη.
Μα τίποτα από αυτά δεν ισχύει για μας.
Είπαμε να πάμε ενάντια στο πεπρωμένο.
Δεν ξέρω τι είναι αληθινή αγάπη.
Μυαλό και σώμα δουλεύουν χώρια.
Πήγες στο Τσανγκντεοκγκούνγκ;
Σε παρακαλώ, μείνε μακριά μου.
Γιατί μου το κάνεις αυτό;
Μην ανησυχείς τόσο.
Αυτό το συναίσθημα δεν είναι αληθινό.
Υποτιτλισμός: Νάσια Γιαγκοπούλου